《寄题虞阳山周氏隐居五咏 其四 环翠亭》
宋代·孙觌

樵磴盘苍巘，渔矶俯碧潭。群尖清染黛，一曲翠挼蓝。

冉冉松云细，娟娟竹露涵。春风万杨柳，绿影乱毵毵。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。